Sag om betaling og sikkerhedsstillelse for betaling af udgifter til flytning af effekter fra lejebolig
Ret: Retten på Frederiksberg (1. instans)
Faggruppe: Fogedsag — Særlig fogedsag
Sagsemner: Fogedret proces;
Pengekrav;
Udlæg;

/

Retten på Frederiksberg

Den 28. oktober 2008 kl. 14:00 blev fogedretten sat i retssal J, Blegdamsvej
af Dommer.

Der blev foretaget FS 5-11858/2008

Rekvirent
Adresse 1
By
mod
Modpart ApS
Adresse 2
2400 København NV

Rekvirent mødte med advokat Helge Taggatz. Skyldner Modpart ApS mødte
ved Dan Terkildsen ved Advokatfuldmægtig.

Advokat Helge Taggatz anmodede om, at der meddeles rekvirenten fri pro-
ces, da rekvirenten er uden indkomst og har fået afslag på sygedagpenge.
Retten meddelte rekvirenten fri proces.

Der blev fremlagt:
Rekvisition med bilag 1-2 samt rekvisiti processkrift med bilag A-F.

Det skyldige beløb blev opgjort således:
Sagen opgjort til 300,00 kr.
Ialt 300,00 kr.

Rekvirenten nedlagde påstand om, at de i bilag A nævnte effekter udleveres
mod betaling af 7.620,00 kr., subsidiært et af retten fastsat beløb.

Rekvisitus tog bekræftende til genmæle mod betaling af 33.317,50 kr. og
nedlagde selvstændig påstand om, at der i de i bilag A nævnte effekter fore-
tages udlæg for 33.317,50 kr. samt for retsafgift og omkostninger i forbin-
delse med denne sag.

Rekvisitus betalte 460,00 kr. i retsafgift for udlægsbegæringen.

Rekvisitus havde medbragt en papkasse med personlige papirer og foto samt
en pose med breve, som rekvirenten fik udleveret.

Sagen forelagdes og dokumenteredes i fornødent omfang.

Rekvirent forklarede behørig formanet, at han kontaktede rekvi-siti advokat
for at få telefonnummeret på flyttefirmaet. Flyttemanden havde ikke en
opgørelse parat, da rekvirenten ringede, men 2 dage efter fik han at

STD074328-S02-ST021503-K199-T2-L02-M14-\R14



/

vide, at han skulle betale et sted mellem 11 - 15.000,00 kr. for at få sine ting
udleveret. Han kunne ikke få en specificeret opgørelse af flyttefirmaet. Han
havde mistanke om, at udlejeren havde flyttet nogle af sine ting på rekviren-
tens regning. Det havde en tidligere nabo i lejemålet fortalt ham. Rekviren-ten
var ikke tryg ved det. Han bekræfter, at han har modtaget bilag C, rekvi-siti
brev af 10 juli 2008. Han forklarer nu, at flyttemanden ville have beta-ling for
det hele med fradrag af et beløb på 1.000,00 kr., som udlejeren hav-de lovet at
betale flyttemanden.

Spurgt af modpartens advokat, forklarer han, at han havde en aftale med fo-
geden om, at udlejer skulle betale for for alle udgifter til gadeplan, og deref-
ter skulle han (rekvirenten) betale for udgiften fra gadeplan til flyttefirma og
for opbevaring. Han ville ikke betale for en straksafregning. Han har talt med
en sekretær, Person, hos Advokatfirma og med advokat Dan Terkild-sen.
Advokat Dan Terkelsen lovede ham en en specificeret opgørelse, men han fik
den aldrig.

Procedure:

Advokat Helge Taggatz har til støtte for sin påstand gjort gældende, at re-
kvirenten vil betale et beløb svarende til det i bilag F opgjorte beløb. Rekvi-
renten har følt sig magtesløs i denne sag og har ikke været interesseret i at
betale det beløb, som FlytteXperten forlangte. Da de forlangte 11-15.000,00
kr., syntes rekvirenten det var urimeligt. Rekvisitus har ikke villet oplyse,
hvilket beløb rekvirenten skulle betale for at få sine ting udleveret. Det er
udlejers egne forhold, der gør, at der først er angivet et beløb, i forbindelse
med processkriftet indleveret til retten den 16. oktober 2008. 33.317,50 kr. er
alt for højt. Subsidiært bør fogedretten fastsætte et passende beløb.

Det bestrides, at rekvisitus har fundament til foretagelse af udlæg med
33.317,50 kr.

Advokatfuldmægtig har til støtte for sin påstand gjort gældende, at
rekvirenten efter sin egen forklaring ikke ville betale for ned-pakning og
flytning til gadeplan. Rekvirenten har pligt til at betale for hele flytningen. De
udstedte fakturaer er dækkende for de udgifter rekvisitus har måttet betale for
at flytte rekvirentens ting. Rekvisitus har fundament for 33.317,50 kr., og der
begæres udlæg for beløbet, incl. retsafgift og sagens omkostninger.

Der afsagdes sålydende

Kendelse

Rekvirenten har forklaret, at han har modtaget rekvisiti brev af 10. juli 2008,
jf. sagens bilag C. Brevet må anses for at indeholde et påkrav til rekvirenten
og en konkret anvisning på, hvordan rekvirenten mod betaling kunne få ud-

STD074328-S02-ST021503-K199-T2-L02-M14-\R14



/

leveret sine ting.

Kopi af brevet er påny blevet sendt til rekvirenten den 5. august 2008 med
kopi til FlytteXperten, jf. sagens bilag D.

Rekvirenten har afgivet skiftende forklaringer om, hvad han ville og ikke ville
betale til FlytteXperten, herunder at han havde mistanke om, at rekvisi-ti
havde ladet nogle af sine egne ting flytte på rekvirentens regning. Rekvi-
renten har endvidere forklaret, at han blev afkrævet et beløb på 11-15.000 kr.
for at få sine ting udleveret.

Rekvirentens forklaring om, at han havde mistanke om, at rekvisitus lod sine
ting flytte på hans regning, og rekvirentens forklaring om, at han blev afkræ-
vet et beløb på 11 - 15.000 kr., støttes ikke af andre beviser i sagen.

Som sagen er oplyst, finder fogedretten ikke at kunne fæste lid til den af re-
kvirenten afgivne forklaring, navnlig henset til at pakning, flytning og leje af
bil er opgjort til 7.620,00 kr., jf. sagens bilag D, og at der efterfølgende er
beregnet en månedlig lagerleje med 1.125,00 kr.

Herefter og da rekvisitus har været berettiget til at udøve tilbageholdsret i re-
kvirentens effekter mod betaling eller behørig sikkerhedsstillelse for beta-ling
af sine udlæg til pakning, flytning og leje af bil m.v., tages rekvirentens
begæring til følge mod betaling af 26.192.00 kr.

Retten finder endvidere, at rekvirenten bør tilpligtes at betale rekvisitus sa-
gens omkostninger med 2900,00 kr.

Da rekvisitus har fundament for 7.125,00 kr. + 2900,00 kr. + retsafgift med
330,00 kr. eller ialt 10.335,00 kr. tages rekvisiti selvstændige påstand til føl-
ge, som nedenfor bestemt, hvorfor

bestemmes:

Rekvisitus tilpligtes at udlevere de i bilag A nævnte effekter til rekvirenten
mod betaling af 26.192,00 kr.

Der foretoges udlæg i de i bilag A nævnte effekter for at samlet beløb på
10.335,00 kr.

Der tillagdes advokat Taggatz et salær på 4.350,00 kr. + moms eller ialt
5.437,50 kr., der endeligt betales af statskassen. Beløbet overføres til Jyske
Bank Konto nr. under henvisning til j.nr. 10.028.

Sagen sluttet.
Fogedretten hævet.

STD074328-S02-ST021503-K199-T2-L02-M14-\R14



/

STD074328-S02-ST021503-K199-T2-L02-M14-\R14